[{"text_idx": "#000000", "text": "Fine de sia dua oficperiodo la prezidanto de UEA decidis draste redukti la elspezojn por salajroj en Roterdamo. Lunde oficistoj de la Centra Oficejo havis kunsidon kun advokato de UEA, kiu sciigis ilin pri la propono maldungi iujn el ili kaj tranc\u0302i labortempon kaj salajron c\u0302e preskau\u0306 c\u0302iuj aliaj."}, {"text_idx": "#000001", "text": "Mark Fettes informis la komitaton pri tiu plano nur marde, sen antau\u0306a diskuto pri la afero. Li pravigis tiun elpas\u0302on per la komitata decido el Lisbono, lau\u0306 kiu la deficito de UEA en 2020 ne rajtas superi 70 631 eu\u0306rojn."}, {"text_idx": "#000002", "text": "\u2013 C\u0302iu, kiu iomete konas niajn financojn, komprenos, ke ni povos atingi tiun celon, nur (interalie) per redukto de niaj elspezoj por salajroj, skribis al la komitato Fettes."}, {"text_idx": "#000003", "text": "Kvankam la decido grave influos ne nur la oficejon, sed la tutan asocion, la supera organo de UEA ne estis konsultita pli frue. Ne estas ec\u0302 klare, c\u0302u la decidon aprobis la estraro, c\u0302ar lau\u0306 la mesag\u0302o estas la prezidanto (kaj ne la estraro) kiu \u201cinstrukciis al la g\u0302enerala direktoro antau\u0306 deko da tagoj, ke li iniciatu tiun procedon\u201d lau\u0306 la plano ellaborita konsulte kun la prezidanto."}, {"text_idx": "#000004", "text": "Pri la plano ne sciis ankau\u0306 alia organo de la asocio, la komisiono pri financo. Pri tio informis publike g\u0302ia membro Osmo Buller, antau\u0306a g\u0302enerala direktoro de UEA:"}, {"text_idx": "#000005", "text": "\u2013 Ekde novembro Renato [Corsetti] kaj mi proponadis okazigi kunsidon de la komisiono en la CO por povi funde konatig\u0302i kun la financa situacio, kio ne eblas rete au\u0306 skajpe, sed tion c\u0302iam rezistis Martin [Scha\u0308ffer] malgrau\u0306 tio, ke ni pretis pagi mem niajn veturkostojn. Post la novaj\u0302o de Mark tiu rezisto aperas en tre dubinda lumo."}, {"text_idx": "#000006", "text": "En praktiko la \u201credukto de la elspezoj por salajroj\u201d signifas maldungon de du laboristoj kaj limigon de la labortempo kaj salajro de preskau\u0306 c\u0302iuj ceteraj. Lau\u0306 informoj de Libera Folio la redukto ne tus\u0302os c\u0302iujn. G\u0302i certe ne estos problemo de Martin Scha\u0308ffer, la nuna g\u0302enerala direktoro, kiu fakte estas la sola dungito kiu ne laboras konstante en la oficejo, sed nur vizitas g\u0302in de tempo al tempo."}, {"text_idx": "#000007", "text": "Ne estas klare kiu transprenos taskojn de la nunaj oficistoj. Ili jam nun devas barakti kontrau\u0306 malfruoj kau\u0306zitaj pro la amaso da taskoj por tiuj nesufic\u0302aj laborfortoj. Simile, estis proponita neniu solvo por ili \u2013 tiuj homoj arang\u0302is sian privatan kaj profesian vivon lau\u0306 la bezonoj kaj postuloj de UEA kaj nun devos serc\u0302i partatempan kromlaboron por povi entute vivteni sin."}, {"text_idx": "#000008", "text": "Lunde matene en la CO okazis kunsido, en kiu advokato de UEA prezentis la aferon al mirigitaj oficistoj. La dungitoj ricevis proponon pri speciala kontrakto, lau\u0306 kiu kontrau\u0306 \u201cdiversaj avantag\u0302oj\u201d ili unuope konsentu rezigni pri la laboro au\u0306 labori partatempe kontrau\u0306 limigita salajro."}, {"text_idx": "#000009", "text": "\u2013 Temas pri diversaj reduktoj en la labortempo, depende de la taskaro kaj situacio de c\u0302iu oficisto. Kompreneble c\u0302iu el ili rajtas malakcepti nian proponon, klarigis Fettes."}, {"text_idx": "#000010", "text": "La kondic\u0302oj prezentitaj al la oficistoj ne estas konataj."}, {"text_idx": "#000011", "text": "\u2013 C\u0302iu koncerna oficisto havas g\u0302is la 10-a de aprilo por decidi, c\u0302u libervole subskribi portempan kontrakton kun UEA, kaj poste du pliajn semajnojn por eventuala repripenso \u2013 klarigas Mark Fettes."}, {"text_idx": "#000012", "text": "Kaze de ilia malaprobo UEA devos turni sin al la s\u0302tataj instancoj en Nederlando kaj submeti la aferon por ilia decido. La maldungo ne estas ebla sen ilia konsento, c\u0302ar c\u0302iuj oficistoj havas konstantan kontrakton kun UEA."}, {"text_idx": "#000013", "text": "La limigo de la asocia deficito g\u0302is iom pli ol 70 mil eu\u0306roj, decidita en Lisbono lau\u0306 propono de Didi Weidmann, rilatas tamen al la sekva jaro, tial povas mirigi la subita kaj rapida agado pri tiu demando."}, {"text_idx": "#000014", "text": "La bug\u0302eto por 2020 estos traktita de la komitato nur en julio, en la kongresa kunveno en Lahtio. Tiam ekos la nova oficperiodo de la komitato, kiu komencos sian laboron per elekto de la nova estraro."}, {"text_idx": "#000015", "text": "\u2013 Temas pri decido kun tiel gravaj konsekvencoj por la funkciado de la tuta Asocio kaj ne nur de la CO, ke ne eblas pravigi, ke faras g\u0302in la nuna Estraro, kies mandato estas jam c\u0302e la fino, argumentas Buller."}, {"text_idx": "#000017", "text": "Libera Folio sekvos la okazaj\u0302ojn kaj raportos kiam aperos novaj faktoj kaj komentoj pri la afero."}, {"text_idx": "#000018", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000020", "text": "Komitatanoj maltrankvilaj pro la maldungoj"}, {"text_idx": "#000021", "text": "Mi scivolas (kaj temas pri serioza demando, kun nur la necesa pinc\u0302aj\u0302o da ironio): c\u0302u la g\u0302enerala direktoro apartenas al la maldungotoj? Se ne, c\u0302u oni reduktos lian labortempon kaj salajron?"}, {"text_idx": "#000024", "text": "Bona komento S-ro Francisco! Estus tre bone, se la direktoro rezignus pri parto de la direktora salajro por subteni UEA. C\u0302u iu scias, c\u0302u li same multe gajnas kiel la antau\u0306a direktoro Buller?"}, {"text_idx": "#000025", "text": "Neniu en Esperantio ricevas \"multe\". Francisco certe povos konfirmi tion."}, {"text_idx": "#000026", "text": "Kiel eksa oficisto de UEA, Francisco (t.e. mi) konfirmas, ke almenau siatempe la salajroj de UEA ne estis reghaj. Fakte, kompare kun simila alientreprena NL-nivelo, ili estis (tre) malaltaj. Mi dubas, ke la nunaj salajroj multe plialtighis."}, {"text_idx": "#000027", "text": "S-ro Francisco. Nun mi verdire ne komprenas. C\u0302u vi komence ne proponis, ke la direktoro rezignu parte pri la salajro? Mi opinias, ke temas pri bona ideo. Sekve mi demandis, c\u0302u li same multe gajnas, kiel Buller? C\u0302u la salajro de la nuna direktoro ne estas konata?"}, {"text_idx": "#000028", "text": "Mi zorge kontrolis por esti certa, ke la artikolo ne aperis en la 1-a de Aprilo. Bedau\u0306rinde, s\u0302ajne ne estas tiel."}, {"text_idx": "#000029", "text": "UEA laboras ankorau\u0306 lau\u0306 antikvaj metodoj, estas mirige ke ili g\u0302is nun tenis tiom da oficistoj. Profito estas maldeca vorto en Esperantujo, sed kiel ec\u0302 eblis teni tiom da neprofitdonaj (kaj malprofitdonaj) oficistoj? Estis nur kelketaj kiuj iom enfluigis monon."}, {"text_idx": "#000031", "text": "Tiu c\u0302i afero dau\u0306ros longege, s\u0302ajnas al mi, kaj ne havas sencon atendi g\u0302is la elekto de la nova estraro, c\u0302ar ili ne estos tuj preta por fari la decidon."}, {"text_idx": "#000036", "text": "Probable transloki la oficejon al Slovakio aparte plac\u0302us al vi, c\u0302u ne?"}, {"text_idx": "#000039", "text": "Akceptante pagon per UEA-konto, ni devos skribi ion tian:"}, {"text_idx": "#000040", "text": "La kialo estas, ke la CO nek informas esti ricevinta peton transpagi monon nek konfirmas esti transendinta monon en onian konton. Lau\u0306 mia scio, ne ekzistas maniero kontroli, kia statas la konto."}, {"text_idx": "#000041", "text": "C\u0302iun trian monaton, ni ricevas konteltiron per retmesag\u0302o. Jen ekzemplo:"}, {"text_idx": "#000042", "text": "Konstateble, kvankam g\u0302i enhavas la detalojn, g\u0302i ne estas facile legebla au\u0306 uzebla."}, {"text_idx": "#000043", "text": "Se homo ne aldonas nian nomon al la unua mesag\u0302o, ni ne scias, c\u0302u tiu fakte pagis. En tia situacio, kion ni faru? Kiom longe ni atendu, g\u0302is ni sendu mesag\u0302on al la homo por kontroli? C\u0302u la homo paginte la fakturon, forgesinte aldoni nin al la mesag\u0302o, kaj atendante sian libron estos kontenta post unu semajno, kiam li ricevos mesag\u0302on indikanta, ke la varoj menditaj kaj pagitaj ne estas survoje?"}, {"text_idx": "#000044", "text": "G\u0302uste kun Petro okazis io tia antau\u0306 ne longe. Unu partio mendis kaj pagis, sendante kopion al la alia. Ricevinte kelkajn semajnojn poste la eltiraj\u0302o, la alia konstatis, ke la pago ne efektivig\u0302is. Temis pri tio, ke la respondeculino dum periodo ne povis labori pro malsano au\u0306 simila kialo... sed pro tio, ke la normo estas nek agnoski ricevon, nek informi pri pago, ambau\u0306 flankoj de la tranpago pensis, ke g\u0302i efektivig\u0302is kaj nur longe poste eksciis la malon."}, {"text_idx": "#000046", "text": "Kiom vi pagas por tiu servo?"}, {"text_idx": "#000049", "text": "demagogion prezentis nur via antau\u0306a komento, ne c\u0302io cetera, kion vi j\u0302us aldonis. Krome, se vi uzas c\u0302i tie nek foton, nek la plenan nomon, mi ne povas au\u0306tomate kompreni kun kiu \"Petro\" mi parolas."}, {"text_idx": "#000051", "text": "grandega deficito ne povas permesi senpripensan konkludon, ke la (c\u0302iuj, senescepte) homoj, kiuj laboras en la Centra Oficejo, kiuj zorgas pri la administrado, la kongresoj, la libroservo ktp., estas rekte respondecaj pri g\u0302i. super ili trovig\u0302as iuj decidantoj."}, {"text_idx": "#000053", "text": "C\u0302iuj komentoj pri bezonateco kaj efikeco de la dungitoj refuteblas se ne estas vaste konata kion ili devas fari kaj kion ili efektive faras. La tro g\u0302eneralaj informoj nur nebuligas la aferon kaj la kritikantoj juste nomeblas subinformitaj, ili \"devus mem vidi\" kio efektive okazas."}, {"text_idx": "#000054", "text": "Estas tute alia afero ec\u0302 se la g\u0302isnunaj strukturoj estus bezonataj g\u0302uste kiel estas, c\u0302u oni havas sufic\u0302e da mono por funkciigi ilin dau\u0306re. Se ne, kaj se oni ne sukcesas altigi la enspezojn, estas ne elekto, sed devo redukti la elspezojn, unuavice la salajrojn de la dungitoj c\u0302ar longtempa deficito mem kontutas al malapero de la organizo. Oni povas protesti, sed c\u0302u tio rezultos malgrandigi la deficiton?"}, {"text_idx": "#000055", "text": "Kaj al kio kondukas la forigon de la servoj, kiujn la organizaj\u0302o devas oferti al siaj membroj kaj ne nur?"}, {"text_idx": "#000056", "text": "C\u0302iu organizo mem decidas kiujn servojn g\u0302i volas kaj povas oferti. Se ne estas sufic\u0302e da rimedoj por plenumi ilin la bezono restas nur deziro c\u0302u oni konfesas tion al si au\u0306 ne. Ne helpas se oni nur voluntarisme decidas fari ion por kiu oni ne havas rimedojn."}, {"text_idx": "#000057", "text": "Se oni forigas certajn servojn ne kapablajn plenumi ilin, la ekvilibro iras en malpli altan nivelon, sed ne malaperas la tuto pro nerealisma plano."}, {"text_idx": "#000058", "text": "Alia solvo povas esti plialtigi la rimedojn, sed la realo montras kiomgrade tio funkcias. Donacu, donacu, sed se ne venas sufic\u0302e?"}, {"text_idx": "#000059", "text": "Estas evidente, ke almenau\u0306 kelkaj ne estas. Tio ne estas kritiko, sed tute normale. C\u0302u la libroservo enspezos sufic\u0302e por kovri kaj la salajron de la libroservisto kaj la akiradon de la varoj? Eble ne. En tia situacio, la libroservisto ne estus profitdona. Sed tio neniel gravas: ankau\u0306 tiaj estas administrantoj. Tia komerca organizaj\u0302o dependas de homoj, kiuj ne estas profitdonaj: tiuj, kiuj respondas al telefonvokoj, kiuj purigas ktp."}, {"text_idx": "#000060", "text": "Trovig\u0302as c\u0302e la respondeculoj la devo decidi, kiel bone uzi la enspezojn. Se mi estus ili, mi preskau\u0306 certe farus la decidon, ke la libroservo en si mem havas utilon, ec\u0302 se efektive g\u0302i ne donas profiton kaj do nete malgajnigos monon al la asocio. Same mi ne plendus, ke la purigistino ne aldonos profiton; mi preferus uzi kelke de la enspezoj por havi puran laborlokon, ktp."}, {"text_idx": "#000062", "text": "Ne estas kontestebla lau\u0306 mi la aserto, ke UEA tenas 'neprofitdonaj (kaj malprofitdonaj) oficistoj'. Tion g\u0302i ja faras. Tio ne estas kritiko de la homoj mem. UEA apenau\u0306 povus havi dungitojn, kiuj nete rikoltigos al g\u0302i pli ol ili kostas. Tia organizaj\u0302o g\u0302i ne estas."}, {"text_idx": "#000063", "text": "Lau\u0306 iama laboristo en la CO de UEA, malgrau\u0306 la (foje imponaj) titoloj de la dungitoj tie, la laboro en la CO ne estas tiel strikte dividita. C\u0302iu dungito tie (inkluzive de la g\u0302enerala direktoro) partoprenis en la laboro de la kolegoj almenau\u0306 en la tempo kiam tiu laboristo estis dungita tie. Fizikajn laborojn oni povas fari nur surloke kaj en malgranda kolektivo c\u0302iuj partoprenas tiajn laborojn. C\u0302u nun, kun direktoro kiu laboras ec\u0302 el alia lando, tia partopreno eblas? Dubinde. Nu, la plano ke la oficejon purigos parttempe laborantaj homoj, kiuj jam nun ne povas g\u0302ustatempe plenumi c\u0302iujn siajn taskojn, estas insulta al la laboristoj tie. C\u0302u la membroj de la estraro pretus labori en tiaj kondic\u0302oj?"}, {"text_idx": "#000065", "text": "C\u0302u mi g\u0302uste komprenas, ke la oficejon nun devos purigi la oficistoj (parttempe) restintaj post la falc\u0302ado? Se tiel estas, mi bedau\u0306ras ne povi ne ridi: c\u0302i tio iom post iom ig\u0302as idiota komedio."}, {"text_idx": "#000066", "text": "Mi komprenis ke la purigistinon oni plene maldungis."}, {"text_idx": "#000067", "text": "Normala solvo estus unue s\u0302ang\u0302i la labormetodojn kaj poste (au\u0306 samtempe) adapti la personaron al la novaj metodoj. C\u0302i-tie oni unue tranc\u0302as la personaron kaj atendas ke la postrestintoj liveru saman laboron per la malnovaj labormetodoj. C\u0302i-tiu estraro havis 6 jarojn por s\u0302ang\u0302i labormetodojn. Kie estas la multfoje distrumpetitaj kaj multekostaj nova retejo kaj nova administra sistemo? Nenie, estas nur mono forj\u0302etita al la lau\u0306vice miselektitaj kaj malaperintaj 'profesiuloj'. Nun ke proksimig\u0302as la fino de la mandato kaj ne plu eblas kas\u0302i la fiaskon de la belaj strategiaj planoj, la estraro volas eniri la historion almenau\u0306 pro unu ago."}, {"text_idx": "#000068", "text": "> UEA laboras ankorau\u0306 lau\u0306 antikvaj metodoj"}, {"text_idx": "#000069", "text": "Do eble solvo estas antauenpushi modernajn metodojn (kion ajn tio signifas) anstatau tuj maldungi/mizerigi homojn."}, {"text_idx": "#000070", "text": "> tiom da neprofitdonaj (kaj malprofitdonaj) oficistoj?"}, {"text_idx": "#000071", "text": "Kiu jughas (kaj surbaze de kio), kiu estas (ne/mal)profitdona?"}, {"text_idx": "#000072", "text": "> Estis nur kelketaj kiuj iom enfluigis monon."}, {"text_idx": "#000076", "text": "> g\u0302is la elekto de la nova estraro, c\u0302ar ili ne estos tuj preta por fari la decidon"}, {"text_idx": "#000077", "text": "Mi esperas, ke la nova estraro estos pli kapabla fari decidojn, precipe stabdecidojn. Se io karakterizis la nunan estraron, tio estas trea malkapablo elekti ghustajn stabanojn: ne necesas rememorigi nun plurajn katastrofajn dungojn sekvatajn de negloraj demisioj. Se la dungokapablo de la nuna estraro similas ghian maldungokapablon..."}, {"text_idx": "#000081", "text": "Vi pravas! Tamen la aktualaj redaktoroj ne estas tiom malbonaj. Sed ili nenion povas fari en la betonaj strukturoj."}, {"text_idx": "#000082", "text": "Vi mem parolas pri pluralo: \"aktualaj redaktoroj\". Antau\u0306e temis pri singularo: \"la redaktoro\". Tiam la aldonaj kostoj (vojag\u0302ado, hotelo, vizoj \u2013 kiam necesis, vojag\u0302asekuro ktp.) estis por unu persono. Lau\u0306 tio kion oni povas vidi, nun la redaktoroj vojag\u0302as nur duope. C\u0302u UEA pagas por ambau\u0306?"}, {"text_idx": "#000083", "text": "Jovana, post via komento eblas supozi, ke vi mem iam ricevis \"enorman salajron\" pro iu servo, kiun vi faris por UEA kaj plenumis g\u0302in diletante."}, {"text_idx": "#000084", "text": "Pli bone se la finig\u0302anta estraro alprenas malpopularajn decidojn. La nova estaro senkulpe eklaboros sur pli sana tereno.\nKiu plendas pri tiu perdo c\u0302u li/s\u0302i pretas/povas alternative kaj lau\u0306elekte 1. pagi monate 100 \u20ac kotizon 2. varbi monate 10 novajn membrojn?\nLa nuna estaro faris multajn mispas\u0302ojn sed ni esperu ke g\u0302is la somero ili havos la kurag\u0302on anonci la pluan necesan dolorigan pas\u0302on : la vendon de la domo en Rotterdamo.\nVendo de tiu altprofita nemoblevaj\u0302o kaj relokigo de la CO (plus la \"kultura fako\", tio estas libroservo kaj biblioteko) en eu\u0306ropa malpli kosta kaj pli fleksebla lando."}, {"text_idx": "#000086", "text": "Ha, ha, ha! Se la \"finig\u0302anta\" estraro estus tiel sag\u0302a, kiel vi volus komprenigi, g\u0302i ne ac\u0302etus duan domon en la sama urbo. Eble estus tempo ke vi demandu la estraron, kiom kostis/as tiu dua domo kaj kiom g\u0302i enspezigis/as. Same, demandu la estraron kiom UEA gajnis el la investo en Amikumu.\nPri varbado de membroj ne forgesu la fanfaronadon de la nuna prezidanto de UEA, kiu promesis c\u0302iujaran kreskon de la la membraro per 10%. Demandu la estraron ankau\u0306 pri tio. Kaj demandu la saman estraron pri la kresko de la abonantoj de la revuo Esperanto, kiun distrumpetis siatempe Fabri\u0301cio Valle, kiel redaktoro dungita de la nuna estraro.\nKaj \u2013 krome \u2013 demandu la estraron, kiu fako de UEA estas profitodona, escepte de la papaga."}, {"text_idx": "#000087", "text": "Oni povas fari longan liston de eraroj kaj plendi pri la nerealismo de la aktuala estaro, kaj ankau\u0306 de tiu antau\u0306e, kaj ankau\u0306 antau\u0306e.... Tiuj estas evidentaj faktoj. Sed tiu sporto ne interesas min. La nura afero kiu min interesas estas : kiel eliri nun el tiu sakstrato?\n1. Se, kiel oni legis ie kaj tie, la nove ac\u0302etita log\u0302ejo en Rotterdamo havas potencialan netan renditon de 7 % g\u0302i ne estas malbona investo. Se krome g\u0302i posedas malgrandan vendejon tio estas kroma avantag\u0302o c\u0302ar kaze de relokigo, la jura personeco de UEA restos (almenau\u0306 momente) en Nederlando.\n2. Investo en Amikumo estas malgranda (10K \u20ac) kaj s\u0302topas mankon de esperantista interrilatigo kiun UEA ne kapablas disponigi."}, {"text_idx": "#000088", "text": "Chu eblas ie legi, kio estas la fonto de la potenciala neta rendito? Chu enspezoj, chu valro?"}, {"text_idx": "#000090", "text": "Lau\u0306 la retejo de UEA, UEA ne plu havas volontulojn. Krome, volontuloj venas kaj iras. Instrui ilin pri iliaj taskoj postulas tempon kaj energion. Dume, kiu farus la laboron? Kaj, unu plia 'krome': oni ne rajtas maldungi dungitojn por anstatau\u0306igi ilin per volontuloj."}, {"text_idx": "#000093", "text": "Filarete, kial vi volas limigi la relokigon de CO al eu\u0306ropaj landoj? C\u0302u tio vere ankorau\u0306 estas g\u0302usta pensmaniero en epoko de tutmondig\u0302o, au\u0306 c\u0302u tio ne eble estas simptomo de eu\u0306ropcentrismo?"}, {"text_idx": "#000100", "text": "Fakte ekzistas multaj neprofitcelaj asocioj, kiuj funkcias simile kiel komercaj entreprenoj (ekzemple naciaj asocioj de la Rug\u0302a Kruco, automobilaj kluboj au\u0306 infang\u0302ardenoj). UEA ne kompareblas al tiaj asocioj, c\u0302ar g\u0302i ne ofertas servojn, por kiuj emas pagi s\u0302tato au\u0306 multaj klientoj."}, {"text_idx": "#000101", "text": "\"Mi opinias, ke UEA estu neprofitcela asocio\" =\u0338 \"UEA estas neprofitcela asocio\""}, {"text_idx": "#000102", "text": "UEA klare ne faras profiton. Oni eble povus imagi, ke g\u0302iaj respondeculoj ne volos fari profiton, kaj en bonaj jaroj fordonacos eventualan superenspezojn. Sed g\u0302i tamen ne estas neprofitcela asocio, sed komerca organizaj\u0302o registrita en Nederlando (numero 40341192)."}, {"text_idx": "#000103", "text": "Ec\u0302 se g\u0302i estus tia, la respondeculoj tamen havus la devon almenau\u0306 bilanci la saldojn. En la nuna situacio, tio ne okazas kaj ilia devo estos fari s\u0302ang\u0302ojn por plibonigi la situacion."}, {"text_idx": "#000104", "text": "UEA estas \"vereniging met volledige rechtsbevoegdheid\", asocio kun plena jura personeco. UEA ne estas komerca organizaj\u0302o en la kutima senco; specife, g\u0302i ne rajtas disdoni profiton al siaj membroj."}, {"text_idx": "#000105", "text": "UEA estas neprofitcela asocio. Sole pro la libroservo ghi estas enskribita en la komerca chambro. Sed estas ne utila demandi sin chu profitcela au ne. Sen laboristoj ghi entute ne plu funkcios. Sed eble tio estas la celo."}, {"text_idx": "#000106", "text": "Mi c\u0302iam konsideris ke UEA estas altruisma entrepreno. Nun la demando estas kiom for trovig\u0302as tiu truo."}, {"text_idx": "#000107", "text": "La problemo de UEA estas tiel granda ke al chiu estas klare ke au ghi baldau bankroatos kaj do chiuj restos senlaboraj, au ghi devas tuj shanghi sian financan akivadon kaj agadon ghenerale. Tial ja al la oficistoj devas esti klare ke ilia posteno ne longe ekzistos kaj ili devas komenci prepari sin por alia laboro."}, {"text_idx": "#000109", "text": "Saluton a\u0300 cxiuj. Iu cete jam proponis tion, sed kial Centra Oficejo ne povus movi al lando kie la kostoj kaj salajroj estas pli malalta? En certaj tiaj landoj, la vivnivelo ne estas tiel plis malalta kompare kun Nederlando..."}, {"text_idx": "#000110", "text": "Jes ja, mi jam proponis, ke Slovakio estus bona kandidato por tiaspeca translokigo kaj ke mi pretas helpi pri tio, se oni pli serioze konsiderus tian agon (Kiu lau\u0306 mi sola povas helpi \u2013 ja se oni ec\u0302 maldungus kelkajn homojn au\u0306 malgrandigus iliajn postenojn, dau\u0306re oni estos en kosta lando, do la redukto de elspezoj estos signife malpli alta, ol se oni movus la sidejon al finance malpli postelema lando. )."}, {"text_idx": "#000111", "text": "Al tiuj, kiuj ne favoras al tiu propono: kiuj estas viaj kontraux-argumentoj?\nHistorie, la centra oficejo movis el Londono al Roterdamo interalie pro monaj kialoj. Estas konkreta rekta maniero sxpari monon."}, {"text_idx": "#000114", "text": "La dubinda utileco de la translokig\u0302o. Se la translokig\u0302o estas al lando ekster EU, la perdo de rilatoj kun diversaj EU-instancoj. Lando signife malpli kosta ol Nederlando vers\u0302ajne havos signife malpli bonan infrastrukturon."}, {"text_idx": "#000115", "text": "Mi ne volas debati detale pri tio, sed jen la c\u0302efaj argumentoj."}, {"text_idx": "#000116", "text": "Dankon por via respondo. Pri la nevolo de la oficistoj translokigxi: cxu ili preferas parto-tempo laboro kaj parto-salajro?\nPri geografio, mi mem pensis pri orienta euxrop, kion mi iomete konas. Sed estas vere, ke mi ne detale konas la specifajn bezonojn de la CO."}, {"text_idx": "#000117", "text": "Dum la jardekoj aperis jam kelkaj proponoj de konkretaj landoj, al kiu transmigru la CO: Centra Azio, Orienta Eu\u0306ropo ktp. Evidentig\u0302is ke c\u0302iuj proponitaj landoj havis almenau\u0306 unu el gravaj mankoj: rimarkinde malalta vivnivelo, jura kaj politika malcerteco, dezerta infrastrukturo."}, {"text_idx": "#000118", "text": "Krome oni rememoru ke kelkaj taskoj jam transmigris el CO al alia lando: redaktado de la revuoj, presado kaj sendado de presaj\u0302oj, prizorgo de la retejo. Ec\u0302 la G\u0302enerala Direktoro laboras parte ekster CO."}, {"text_idx": "#000119", "text": "Sxajne la salajroj en la CO reprezentas la plej grandan parton de la elspezoj de UEA. Magio neeblas, aux la CO restas en Roterdamo kaj oni reduktas la laborhorojn (sed do la aktualaj laborhoj estas senutilaj?), aux oni movas al mapli multekosta lando. Slovakujo (jam citita cxi tie) aspektas kiel bona kandidato."}, {"text_idx": "#000120", "text": "Kvazau\u0306 misa s\u0302erco: la 50a (jubilea) Malferma Tago okazos en la CO post du semajnoj. La estraro estos s\u0302ajne ec\u0302 programero. C\u0302u estraro kaj g\u0302ena direktoro vere esperas havi la kutiman afablon de la oficistoj al la vizitantoj? Se mi estus oficisto, mi laborus dum MT lau\u0306 la novaj cirkonstancoj. Min oni volas redukti ekz. je 100%? Mi do laboros dum MT je 0%. Min oni volas redukti ekz. je 50%? Do mi dej\u0302oros duontempe. Kaj dum la cetera tempo la servojn (libroservon, akceptadon, kafopreparadon, vendadon de esperantaj\u0302oj...) transprenu la potenculoj. Se ili kapablas. Oni tiam konstatos, c\u0302u la oficistoj estas tiom senutilaj kaj malhaveblaj, kiel la potenculoj opinias kaj volas s\u0302ajnigi."}, {"text_idx": "#000122", "text": "Chiutage ni ghuas novan chapitron de chi tiu sagao: nun ankau Corsetti, kiu verdire neniam estis entuziasmulo pri la entuta ekzisto de la CO (certe ne en Europo), argumentas, ke la solvo [al la problemo, ke libroj vendighas malmulte, char damnaj achetemuloj mortas au vivantaj achetemuloj ne aperas en suficha nombro] estas \"liberig\u0302i de la libroservo favore al funkcianta libroservo au\u0306 organizi retan libroservon\" ( Mi, evidente naive, pensis, ke almenau la libroservon (kiun oni ofte svingas kiel pruvon pri la utilo de UEA) la potenculoj ja volas konservi. Sed ech tian naivan bobelon la potenculoj senhezite pikas. Tamen oni devas esti dankaj, ke ili chiujn kartojn metas malferme sur la tablon."}, {"text_idx": "#000123", "text": "Mia unua mesagho pri chi afero menciis i.a. la \"komencon de la fino de UEA\". Ech mi mem, en tiu momento, trovis min eble tro pesimisma kaj troiga. Ne plu."}, {"text_idx": "#000124", "text": "Estus interese scii kion pensis/as Renato pri la CO kiam lia nuna edzino laboris tie."}, {"text_idx": "#000125", "text": "\"liberig\u0302i de la libroservo favore al funkcianta libroservo au\u0306 organizi retan libroservon\"\nOni devas strec\u0302i sian imagopovon por kompreni kion tio signifas. Eble Corsetti pensas ke la libroservo ne funkcias. Eble li ne scias ke jam ekzistas reta libroservo\nEble li pensas ke en reta libroservo c\u0302io okazas au\u0306tomate kaj ne necesas homforto por malpaki alvenintan stokon, kolekti varojn por mendo, enpaki kaj forsendi. Au\u0306 eble li volas ke UEA vendu nur bit-librojn, bit-insignojn, bit-T-c\u0302emizojn. Ni ne scias, sed ni trankvile fidu ke li scias kio estas pli bona por UEA c\u0302ar kiel komitatano li havas decidopovon."}, {"text_idx": "#000126", "text": "Sendube la libroservo estas ege grava. C\u0302u ne estus bone organizi iun grandan donacokampanjon por subteni la laboron de la libroservo de UEA? Mi pensas, ke tio estus tre bona ideo."}, {"text_idx": "#000127", "text": "Eble necesos donackampanjo por la dungitoj, kiuj \u2013 malkiel UEA \u2013 ne havas la necesan monon por dungi advokatojn. Lau\u0306 tio kio tralikig\u0302is g\u0302is nun, UEA jam konigis sian flankon de la rakonto. Kio pri audiatur et altera pars?"}, {"text_idx": "#000128", "text": "Neniu ankorau konkrete proponis bonan solvon. Char tradicie la individua membraro (maljunuloj el tiel nomata Okcidenta Europo) ne shatas shanghojn, aparte ne ke la Esperanto-Centro havu sidejon en iu finance nestabila lando, ankau la gvidantoj de UEA neniam pretis shanghi la sidejon. La nuna situacio postulas lau mi la jenan planon: La sidejo restu en Rotterdamo kaj ghia financa agado, sed tie estu nur maksimume du oficistoj por administri la financojn. Chiun konkretan laboron efektivigu homoj dungitaj en iu tre malmultekosta lando. Lau mia scia la lando kun la plej etaj salajroj kaj forta E-tradicio estas Bulgario. Oni povas tie al la oficistoj doni duoblan salajron ol ili havus en meza entrepreno. Per tio oni devus rapide rekapti sanan financadon, sed tio ne helpos por longa periodo, char la membraro shrumpos daure. La nova UEA devus serioze starigi al si maksimume 3-jaran periodon por eltrovi estontajn celojn, enspezojn kaj laborojn.\nMi ne plu bezonas klasikan E-Revuon (kiu havas pli-malpli la saman tipon de enhavo kiel ghis nun), mi ne bezonas libroiservon, char plimulton de libroj oni povas ricevi elektronikforme. La nura afero kiun la Movado nepre devas plu-flegi estas arkivo de la E-historio kaj dokumentoj kaj kovron de kostoj por reprezentado de la Movado antau neesperantistaro. Necesas krei novan celaron, konvinki la nunajn Movadanojn pagi por tio siajn kotizojn kaj trovi novajn servojn por ekestermovada mondo kiun tiu ekstermovada mondo pretu pagi. Stimuli la oficistaron kiu dependas de la sukceso de la Asocio mem serchi tiujn novajn servojn kaj enspezojn."}, {"text_idx": "#000129", "text": "Vi sincere deklaras ke vi ne bezonas libroservon. Probable vi ne bezonas g\u0302in por ac\u0302eti tie. Tamen, kiam temas pri vendo, s\u0302ajne g\u0302i estas utila, se enkalkuli ke via nomo aperas en pli ol 30 libroj ofertataj de la libroservo. Kiam temas pri la revuo, vi ja pravas \u2013 g\u0302i havas la saman enhavon, sed kun pli da fotoj. Sed temas pri gustoj. La fakto ke la revuo ne plac\u0302as al vi (kaj, certe, ankau\u0306 al aliaj), ne signifas ke g\u0302i ne havas legantojn kaj subtenantojn (aparte en la estraro, por kiu la revuo s\u0302ajnas esti profitodona, malkiel la kongreso kaj la libroservo)."}, {"text_idx": "#000130", "text": "> mi ne bezonas libroiservon, char plimulton de libroj oni povas ricevi elektronikforme"}, {"text_idx": "#000131", "text": "Mi ne povas ne reagi al c\u0302i tio. Lastatempe mi interesig\u0302is pri pluraj libroj: tamen neniu el ili, senescepte, havas bitan version. Ne temas nur pri mia supozo: mi plurfoje rekte demandis la eldonejojn, kiuj konfirmis, ke ne ekzistas bita versio kaj (eble pli grave) estas nenia intenco, nun au\u0306 en la futuro, krei tian. Mi volonte ac\u0302etus bitlibrojn, sed tre ofte ne eblas."}, {"text_idx": "#000132", "text": "C\u0302i tiu komento, fontanta el rekta kaj persona sperto, eble estas pli valora kaj sencohava ol nebulaj aludoj pri \"retaj libroservoj\", kion ajn tio signifas."}, {"text_idx": "#000133", "text": "En la marta numero de la revuo Esperanto aperas listo de furoraj\u0302oj c\u0302e la libroservo de UEA. Eble Zlatko povas esplori kiom el ili estas haveblaj en elektronika versio. Li, krome, diru al ni kiom el la libroj kiuj surportas lian nomon estas haveblaj ankau\u0306 en elektronika versio."}, {"text_idx": "#000137", "text": "Neniu entrepreno aux asocio postvivas dauxran deficiton. Estus plej bone fari malfacilajn decidojn kiam oni ankoraux estas forta sed jam antauxvidas la problemojn. Sed kutime oni nur agas kiam la problemoj jam igxis evidentaj. Do la bezono draste malaltigi la kostojn de CO estas jam de longe klara, sed nun finfine ne plu pretervidebla. Tio ne signifas ke la oficistoj faras malbonan aux nevaloran laboron. Simple signifas ke la asocio ne havas la monon gxin pagi. Se oni ne dauxre drasta agas UEA riskas malaperi. Eble ni pensu pri strukturo de estonteca movado jam por havi planon kaze de la falo de UEA."}, {"text_idx": "#000138", "text": "Mi atentus vian komenton pli bone, se vi bone scius la lingvon."}, {"text_idx": "#000142", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000144", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000146", "text": "Alig\u0302i al 400 aliaj abonantoj"}]